Ваенная энцыклапедыя Беларусі

Ваенная энцыклапедыя Беларусі — першая ў гісторыі незалежнай Беларусі спецыялізаваная аднатомная энцыклапедыя, поўнасцю прысвечаная пытанням ваеннай справы і ваеннай гісторыі з акцэнтам на падзеі і асобах, якія маюць дачыненне да беларускай зямлі.

 Гісторыя і выданне 
Энцыклапедыя выйшла ў 2010 годзе ў выдавецтве «Беларуская энцыклапедыя» імя Петруся Броўкі. Агульны тыраж склаў 2100 экзэмпляраў. Аб’ём выдання — 1132 старонкі ў цвёрдай вокладцы. Матэрыялы прадстаўлены на дзвюх мовах — беларускай і рускай. Афіцыйная прэзентацыя выдання адбылася 31 мая 2011 года ў фірмовай кнігарні «Беларускай энцыклапедыі» ў Мінску. Мерапрыемства наведалі прадстаўнікі акадэмічнай і ваеннай супольнасцяў, у тым ліку старшыя навуковыя супрацоўнікі ІФ НАН Беларусі і Ваеннай акадэміі РБ.

Каардынацыю працы вялі галоўныя рэдактары А. В. Праляскоўскі і Ларыса Языковіч. У падрыхтоўцы ўдзельнічаў калектыў звыш ста спецыялістаў: прадстаўнікі Ваеннай акадэміі РБ, Інстытута гісторыі і Інстытута філасофіі НАН Беларусі, а таксама супрацоўнікі сілавых ведамстваў. Мастацкае афармленне забяспечыў Віктар Ляхар. Праект ажыццёўлены пры фінансавай падтрымцы Міністэрства інфармацыі Рэспублікі Беларусь.

 Змест 
У цэнтры ўвагі — ваенная гісторыя Беларусі, ключавыя аперацыі і біяграфіі выдатных дзеячоў. Акрамя таго, энцыклапедыя змяшчае сістэматызаваны мінімум артыкулаў па ваеннай тэхніцы і ўзбраенні, пытаннях ваеннага будаўніцтва і геаграфіі, палкаводчаму мастацтву і сучасным праблемам вайны і міру. У дадатках прыведзены каляровыя ілюстрацыі і аператыўныя карты баявых дзеянняў.

 Крытыка 
Доктар гістарычных навук Эмануіл Іофэ адзначыў значную колькасць фактычных недакладнасцяў (памылкі ў колькасці партызанскіх фарміраванняў, недакладнасці пры пераліку дзяржаў-сяброў АДКБ). Ім былі знойдзены памылкі друку, непаўната звестак і адсутнасць артыкулаў аб важных фігурах беларускай ваеннай гісторыі. Таксама былі адзначаны памылкі перакладу с беларускай мовы на рускую.

 Крыніцы 

Катэгорыя:Энцыклапедыі Беларусі